11/Sv. 117 Službeni list Europske unije 255 32013D0156 27.3.2013. SLUŽBENI LIST EUROPSKE UNIJE L 87/1 ODLUKA VIJEĆA od 21. ožujka 2013. o potpisivanju u ime Europske unije Sporazuma između Europske unije i Republike Armenije o ponovnom prihvatu osoba bez dozvole boravka (2013/156/EU) VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 79. stavak 3. u vezi s člankom 218. stavkom 5., uzimajući u obzir prijedlog Europske komisije, budući da: (1) — Vijeće je 19. prosinca 2011. ovlastilo Komisiju da s Armenijom započne pregovore o ponovnom prihvatu osoba bez dozvole boravka. Pregovori su uspješno okon- čani te je 18. listopada 2012. parafiran Sporazum između  Europske unije i  Republike  Armenije o ponovnom prihvatu osoba bez dozvole boravka (dalje u tekstu ,Sporazum"). (2) — Sporazum treba potpisati u ime Unije, podložno njegovu sklapanju. (3) — U skladu s člancima 1. i 2. Protokola br. 21 o stajalištu Ujedinjene Kraljevine i Irske u vezi s područjem slobode, sigurnosti i pravde, koji se nalazi u prilogu Ugovora o Europskoj uniji i Ugovora o funkcioniranju Europske unije, te države članice ne sudjeluju u donošenju ove Odluke i ona za njih nije obvezujuća niti se na njih primjenjuje. (4) — U skladu s člancima 1. i 2. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, nije njome vezana niti se ona na nju primjenjuje, DONIJELO JE OVU ODLUKU: Članak 1. Ovime se odobrava potpisivanje u ime Unije Sporazuma između Europske unije i Republike Armenije o ponovnom prih- vatu osoba bez dozvole boravka, podložno njegovu sklapa- nju ('). Članak 2. Ovime se ovlašćuje Predsjednik Vijeća da odredi osobu (osobe) koja (koje) će biti ovlaštena (ovlaštene) potpisati Sporazum u ime Unije. Članak 3. Ova Odluka stupa na snagu na dan donošenja. Sastavljeno u Bruxellesu 21. ožujka 2013. Za Vijeće Predsjednik P. HOGAN () Tekst Sporazuma bit će objavljen zajedno s odlukom o njegovu sklapanju.